Plachi di number di vehiculo di Aruba

Habitantenan di Aruba cu tin un vehiculo di motor propio y ta core ariba caminda publico mester registra e vehiculo di motor na Departamento di Impuesto (DIMP).

E **plachinan di number** ta wordo cambia anualmente desde 1950. Na 1958 e nomber propio, *ARUBA [[Antias Hulandes|N.A.]],* a aparece ariba e plachi di number. Na 1976 e lema a cambia pa *ISLA DI CARNAVAL*. Despues, na 1983 el a cambia pa *UN ISLA FELIZ*. Na 1986, status aparte di Aruba, e nomber propio ariba e plachi a transforma for di *ARUBA N.A.* pa *ARUBA*. Desde 2011, e lema no a aparece mas ariba e plachi di number pero mas bien un nomber di dominio di URL, *aruba.com*. 

Tur plachi di number tin un codigo como prefiho den e serial di number cua ta identifica e tipo di registracion di vehiculo na DIMP:
: 

E plachi di number tabata consisti di e plachi principal y un plachi chikito. E skema di color di e plachi chikito tabata al contrario di e plachi di number principal. 

Desde 2019 ta uitilisa e tipo di letter, *[[FE-Schrift]]*, pa tur plachi di vehiculo na Aruba. Hunto cu e cambio di lettertype aki, e nomber di dominio, *aruba.com,* a cambia di letter minusculo pa mayusculo, *ARUBA.COM*. Desde 1993 ta prome biaha cu e plachinan di number tabatin un cambio drastico den tipo di letter.

E sigiuente plachinan di number ta valido pa cinco aña, esta pa 2025 pa 2029. E plachi di numbernan aki ta contene un skema di colornan blauw y blanco. E fondo ta blauw cu letter y cifra blanco. Ta prome biaha cu e tint di color blauw aki ta wordo uza. E colornan nobo tin aprobacion di Cuerpo Policial ora ta trata visibilidad y control di trafico den dia y anochi.  

Algun detaye di plachi di number di 2025–2029: 

* E color blauw ta un verf reflectivo pa garantisa un miho visibilidad anochi.  
* E material di aluminium ta mas diki compara cu produccionnan anterior, cual ta resulta den un plachi mas fuerte y duradero.   
* Plachi di number ta indica e temporada di validez. 
* No ta otorga plachinan chikito mas. 

Door di crecemento continuo pa cu cantidad di vehiculo di motor registra riba e isla, e rango di plachinan disponible a yega na 2026 na 90.000 plachi pa auto priva, 8500 plachi pa auto di huur y 515 plachi pa taxi. 
 
## 1931 pa 1957
Mientras cu plachi di number na Aruba por a wordo otor- ga desde aña 1924, poco di e plachinan aki ta existi. Tur plachi emiti te cu 1957 ta parse di tabata 14 centimeter den haltura pa 36 centimeter den largura.

## 1958 pa 1975
Na 1958 Aruba a cambia su tamaño di plachi di number pa e tamaño standard di Merca, 152 × 300 mm. Prome cu 1958 e nomber propio di e pais no a aparese ariba e plachinan. No ta conoci si e plachi chikito a wordo emiti na 1960 pa 1963, pero plachi chikito di 1964 y tur aña despues ta conoci pa existi.

## 1976 pa 2003
Na aña 1976 plachinan di number nobo a introduci e lema *ISLA DI CARNAVAL* na parti abou. E aña a simultaneamente wordo re-posiciona verticalmente na e banda drechi, separa pa e buraco di schroef. Na 1983 e lema a cambia pa *ONE HAPPY ISLAND*. Despues di 1986, a kita e *[[Antias Hulandes|N.A.]]* di *Aruba, N.A.*

## 2004 pa presente
Na 2004 e aña di e plachi di number a worda hala pa e banda robes, scondi patras di e plachi chikito. E cambio aki a permiti pa e number serial di cinco cifra tin mas espacio na e banda drechi.